
Tisztelt Képviselő-testület!

Az Államháztartásról szóló 2011. évi CXCV törvényben előírt feladatának eleget téve Képviselő-testületünk a 2013. október 31-i ülésén már megtárgyalta önkormányzatunk 2014. évre vonatkozó költségvetési elgondolásait. 

Az előterjesztésben leírtak véleményezése után a Képviselő-testület a 183/2013.(X.31.) határozatával döntött a költségvetés tervezésének irányelveiről és rögzítette a tervező munka soron lévő feladatait.

Az önkormányzati intézmények vezetői kézhez kapták a 2014. évi költségvetés elkészítéséről szóló, a Jegyző és a Polgármester által jóváhagyott útmutatót, melynek alapján teljes részletességgel dolgozták ki elemi szinten a 2014. évi költségvetésüket.

Az intézményi költségvetéseket a 2014. januárban megtartott költségvetési egyeztető tárgyalások során jegyzőkönyvileg véglegesítettük.

A polgármester, a jegyző, a pénzügyi vezető és az intézményvezetők tételesen egyeztették a bevételi és kiadási előirányzatokat. Az egyeztetés 2 fordulóban történt. A korrigált költségvetések bevételi és kiadási előirányzatait önkormányzatunk költségvetésébe beépítettük.

Pontosításra kerültek a számításba jöhető források és azok összegei, valamint az anyagi lehetőségekhez igazodóan a felhasználások és azok mértékei.

A tervegyeztetések során reális, az intézmények éves szintű működését biztosító költségvetések kerültek véglegesítésre.
 Magyar Köztársaság 2014. évi költségvetését (2013. CCXXX évi . tv.) az Országgyűlés 2013. december 22-én léptette hatályba. Így a tervezés során már rendelkezésre álltak a költségvetési törvényben az önkormányzatunkra vonatkozóan megállapított állami hozzájárulások jogcímei és összegei.
A 2013. év októberben megtartott Képviselő-testületi és bizottsági üléseken elhangzott javaslatokat, észrevételeket figyelembe vettük a javaslat elkészítésénél.

Előterjesztésünk és rendelet-tervezetünk szerkezeti rendjének kialakításánál és tartalmi előírásainál az új Államháztartási törvényben, valamint a költségvetési szervek tervezésének, gazdálkodásának, beszámolásának rendszeréről kiadott Kormányrendeletben leírtak alapján jártunk el. 
További változás a számviteli rend módosulása, (4/2013.(I.11.) Kormány rendelete az államháztartás számviteléről ) melyet a költségvetési rendelet mellékleteinek elkészítésekor már figyelembe vettünk. 
Az Áht. 24.§ (3) rendelkezése szerint az önkormányzati  költségvetést a központi költségvetés hatálybalépése után 45 napon belül kell az képviselő testület elé terjeszteni, 2014 február 5-ig. Az előző évekhez képest 10 nappal rövidebb idő állt rendelkezésre a költségvetés elkészítésére, ezért a költségvetés megtárgyalását, és elfogadását kétfordulósra tervezzük. Első fordulóban a képviselő testület megtárgyalja, és további javaslatokat tesz a költségvetés összeállításához, valamint a két ülés között a lakosság megismeri a költségvetést közmeghallgatás keretében és a javaslataikat lehetőség szerint beépítjük.
A költségvetés mellékletei közül a  5., 13., 14. számú mellékleteket a költségvetés tárgyalásának második fordulójára készítjük el.
Önkormányzatunk 2014. évre vonatkozó pénzügyi tervének összeállítása az fentiekben leírt részletezés alapján készült.

Bevételeink:

1. Működési célú támogatások ÁHT-on belülről
I . A helyi önkormányzatok általános működésének és ágazati feladatainak támogatása

Itt mutatjuk be az önkormányzat feladat finanszírozásához kapcsolódó bevételeket, valamit 
ezen bevételek tartalmazzák a beszámítás összegét amely az  éves iparűzési  adóbevételünk közel egynegyede. Ebben az évben egy tájékoztató sort is beillesztettünk az 1. mellékletbe, melyből lehet követni a beszámítás menetét.
II. A település önkormányzat Köznevelési feladatainak támogatása

Az óvoda pedagógusok, segítők   bértámogatása valamint óvoda működtetés támogatása került elszámolásra. A 2013. évi szeptemberi béremelés végrehajtásához biztosítottak támogatást ,valamit beépítésre került a 2014. évi szeptemberi bértámogatás is az Óvodapedagógusok részére.  Számításaink szerint a támogatás összege nem fedezi a tényleges bérköltségek változásait.
III. A település önkormányzat szociális és gyermekjóléti feladatainak támogatása

A pénzbeli szociális támogatásra  adott összegeket valamit a Martfű Város Önkormányzata Gyermekjóléti és Szociális Szolgáltató Központja  feladataihoz kapcsolódó bevételek.
A bölcsőde feladatait is itt finanszírozzák. A gyermekétkeztetés is itt került megállapításra, változás történt az ez évi finanszírozásban. A gyermekek étkezését biztosító dolgozók bértámogatása, valamint gyermekétkeztetés üzemeltetési támogatása címen kapunk támogatást. Ez előző évi támogatáshoz képest csökkenő összeg.
IV. A települési önkormányzatok kulturális feladatainak támogatása

Ezen a soron finanszírozzák a nyilvános könyvtári és közművelődési feladatokat települési létszámadatok alapján.
Központosított előirányzatok

Itt tervezzük a prémiuméves foglalkoztatás bevételeit 2014-ben 1 fő, 2013 utolsó negyedéves támogatást 2014 első negyedévben kapjuk. Az üdülőhelyi feladatok támogatása,  minden  2012-ben beszedett idegenforgalmi adó forintot kiegészítik 1,50 forinttal, ez a bevételünk folyamatos emelkedést mutat.  A lakott külterületek után is itt tervezzük az állami támogatás.
Egyes szociális feladatok kiegészítő támogatása
Egyes jövedelempótló támogatás igényelt összegeit  itt mutatjuk ki 80, ill. 90%. támogatás arányban folyósítja a központi költségvetés .
Egyéb működési célú támogatások ÁHT-n belülről
Egészségügyi pénztártól átvett pénzeszközök, védőnői hálózat finanszírozására , közfoglalkoztatottak támogatására kapott pénzeszközök, Önkormányzatunk továbbra is részt vesz ezen foglalkoztatás támogatásában.  1 fő pályázati támogatását is itt tervezzük.

2. Közhatalmi bevételek
 Helyi adókból származó bevételeink az iparűzési adóból, idegenforgalmi adóból, építményadóból, valamint gépjármű adóból származnak.
Tervszámaink kialakításánál figyelembe vettük az elmúlt évben történt tényleges adóbefizetéseket, a december 20-i adófeltöltéseket és az adózóktól szerzett információkat.

Építményadó bevételek közé beépítettük a 2013. évben végrehajtott adó korrekciót.

Idegenforgalmi adót 1 vállalkozó fizet településünkön évről évre emelkedő összegben.

A tervezett iparűzési adó bevételünk 401 000 e Ft az előző évhez képest növekedést  mutat, tényleges teljesülés csak a májusi bevallások után állapíthatók meg.
A helyi adó ciklikussága miatt önkormányzatunk  minden évben tartalékot képez az esetleges iparűzési adó összegének  várható csökkenése miatt. 
Gépjárműadóból a helyi magánszemélyek és vállalkozások által befizetett összeg 40 %-a illeti meg önkormányzatunkat 2013. január 1-től, az előző évi 100 % helyett.

Az egyéb közhatalmi bevételek egy  részét a környezetvédelmi bírság teszi ki.. Itt jelenik meg a helyi adókkal kapcsolatos pótlékok, bírságok összege is (várhatóan 1.500 e Ft,)
3.
Működési bevételek

Bevételi előirányzataink az intézményeink által kimunkált, bevételi jogcímek szerint részletezett tervszámokon alapulnak. 

Igyekeztünk intézményeinknél minden számításba jöhető forrást feltárni, a teljességre törekedni és a gazdálkodás egyszerűsítését megtenni.

· Árú –és készlet értékesítése a Más újság bevételeit tartalmazza.

· 
A szolgáltatások ellenértéke a bérleti díjakat, az  egészségház fenntartási költség hozzájárulásokat, közterület foglalási díjakat, valamint az üdülés bevételét tartalmazza.

· A közvetített szolgáltatások az intézményen belül továbbszámlázott energia, telefon egyéb költségek bevételeit tartalmazza.

- 
Tulajdonosi bevétele a BÁCSVÍZ Zrt. kapott bérleti díj összege.

- 
Ellátási díjak, azt étkezési térítési díjakat foglalja magába.
· Kiszámlázott termékek és szolgáltatások ÁFA- ját tételesen, bevételként tervezzük meg az értékesített termékeink, szolgáltatásaink számláiba felszámított, a vevők által megfizetett általános forgalmi adók összegeit.

- 
ÁFA visszatérülés, az étkezés utáni valamint a piac építés visszaigényelt  forgalmi adóját tartalmazza.

· Kamatbevétel képződik a pénzintézetnél vezetett bankszámlán lévő pénzkészlet és  lekötött betét után. Jelentős csökkenés mutatkozik, a jegybanki alapkamat csökkenése miatt, de továbbra is nagy odafigyeléssel folyamatosan lekötjük szabad pénzeszközeinket.

· Egyéb működési bevételek, ide tervezzük a sírhely értékesítés bevételét, IFA bevételét és az  előző évi visszatérülések.
Működési bevételeink jogcímek és intézmények szerinti részletezését az 2. mellékletben mutatjuk be mely összességében 89 375 e Ft.  A tavalyi évhez képest ez az összeg  kis mértékben csökkent az étkezési térítési díjak reális bevétel tervezése, valamint a fent említett kamatbevétel kiesése miatt. 
4. Felhalmozási  bevételek

Az önkormányzat a 2014. évi tervében ingatlan értékesítést nem tervez, a bérbeadást részesíti előnyben. Bevételünk a volt bérlakás értékesítésből származik ( részletre vásárlás törlesztő részletei).
5. Felhalmozási célú átvett pénzeszközök
A korábbi években lakásépítéshez, lakásvásárláshoz és lakásfelújításokhoz nyújtott önkormányzati kölcsön törlesztő részleteit vettük számításba e jogcím alatt. 
6. Finanszírozási bevételek
Betervezésre került a 2013. évi szabad pénzmaradvány várható összegéből  178 818 e Ft. Ez a 2014. évi  felhalmozási kiadások fedezetére a költségvetési egyensúly megteremtésére szolgál.
 A teljes összeg felosztása a jogszabálynak megfelelően a zárszámadással együtt történik meg. 
 A költségvetési bevételek 2014. évben összesen: 1 108 804 e Ft.
Az Önkormányzat 2014. évre nem tervez hitel felvételt.
Az önkormányzati szintű bevételi tervjavaslatunkat az 1.  mellékleten mutatjuk be. Az önállóan működő és önállóan működő és gazdálkodó intézmények bevételeit az 2.  mellékletben látható. 

Kiadások

1.Működési, fenntartási kiadások

Az önkormányzat 2014. évi költségvetési elgondolásainak megtárgyalása során hozott Képviselő-testületi határozatban foglaltak, valamint az intézményeink részére megküldött tervezési útmutató alapján egységes szempontok szerint készültek el intézményeink költségvetés-tervezetei, melyekben részletesen kimunkálásra kerültek az intézmény-üzemeltetés költségigényei. Minden intézményben a helyszínen tekintettük át a felhalmozási, karbantartási igényeket.
A tervtárgyalások során az intézmények által kidolgozott tervszámok a jogos szükségletek és a reálisan figyelembe vehető lehetőségek alapján kisebb-nagyobb mértékben módosításra kerültek. Az egyeztetésekről jegyzőkönyvek készültek. 

A kiadások nagy részét az intézmények működéséhez szükséges bér és járulékai teszi ki továbbra is, melynek összege 445 593 e Ft. Az előző évhez képest jelentős növekedés tapasztalható, egyrészt a közfoglalkoztatottak bérét az idén beterveztük ( 95 fő 30 906 e Ft személyi kiadás,  járulék 4 172e Ft)  az eredeti költségvetésbe. A minimálbér emelkedése sajnos sok dolgozónkat érintett. Az óvoda pedagógusok előző évi szeptemberi béremelkedések áthúzódó hatása , az közalkalmazotti illetmény tábla minimál bér miatti emelkedése, valamint a 2014 évi szeptemberi béremelkedés szintén beépítésre került.. Az intézményekben az adható étkezési utalvány összegét 2014-ben 8 000 Ft-tal terveztük. A köztisztviselők esetében a cafetéria rendszert állami költségvetésben meghatározott bruttó 200 000 Ft-tal terveztük, amely a járulékokat is tartalmazza.  
A 2014. évi személyi juttatás tartalmazza, a prémiuméves foglalkoztatottak bérét is, amely összegeket az állami költségvetésből pályázat útján visszaigényelünk. Ez a költségvetésünkbe beépítésre került. 

Dologi kiadások tervezése az előző évi tény számok figyelembevételével történt. Az energia költségeknél nem várunk emelkedést, a közbeszerzésekkel alacsonyabb energia árakat értünk el, illetve az enyhe tél is segít a költségek megtakarításában. A működéshez szükséges feladatokhoz a pénzeszközök takarékosan, de minden területen biztosított. A rendszeres beszállítókat versenyeztettük, a legkedvezőbb ajánlatokat adó vállalkozókkal szerződéseket kötöttünk.
A 2014. évi költségvetés 3.  melléklete tartalmazza az önkormányzat létszámadatait.  A martfűi önkormányzat létszámkerete az intézményi részletezés szerint összesen   122 fő. A fenti létszám kiegészül, prémiumévek programban jelenleg 1 fő vesz részt. A művelődési központban terveztünk 3 fő pályázatból foglalkoztatott létszámot az önkormányzatnál 1 főt. A közfoglalkoztatottak létszámát az eredeti költségvetésben 95 főre terveztük. A foglalkoztatás kiemelten fontos feladatnak tartja önkormányzatunk, az önrészt biztosítjuk a kiadások között.
A Önkormányzat költségvetési kiadásai között (16-17.sz. melléklet) részletesen szerepeltetjük a szociális ellátásokról alkotott helyi rendeletünkben foglaltak szerinti ellátási formák várható szükségleteit. Tervezett összege 84 000 e Ft. Előző évhez képest csökkenő összeg, ezt a keretet is takarékosabban kell felhasználni. Az állami költségvetésben szociális feladatok finanszírozása jelentősen csökkent, és a beszámítással még ezen összeget is megfelezték.
Az intézményi működési kiadásokkal kapcsolatos számszaki előirányzatainkat intézményi részletezésben, valamint önkormányzat összesen a 3. melléklet szemlélteti, míg a Önkormányzati részletes költségvetését a 16. sz. mellékletben mutatjuk be.

A Képviselő-testület az önkormányzati intézmények költségvetési támogatását 513 994 e Ft-ban határozza meg a 4.  melléklet szerinti részletezettségben. Az intézmények önkormányzati finanszírozási igénye nő előző évhez képest, az állami finanszírozás mértéke több feladat szinten nem változik, de csökkenés is tapasztalható, ezt önkormányzatunknak pótolnia kell.
2.
Felhalmozási kiadások

Az önkormányzati szinten felhalmozási kiadásként javasolt 202 918 e Ft összegű előirányzatunk egy része közvetlenül megjelenik intézményeink költségvetési kiadásai között. 

Ezek egy része a legszükségesebb szakmai gépek és berendezések megvásárlására vonatkoznak, valamit épületingatlanaink és azok berendezéseink szükségszerű felújítását hivatottak megvalósítani, a többi pedig már az előző években vállalat feladatként jelenik meg.
A benyújtott pályázatainkhoz biztosított önrészek (KEOP, és a LEADER) 67 338e Ft  összegben kötelezettség vállalásként kerültek be a felhalmozási feladatok közé. Felhasználásuk a pályázat elbírálásától függ.
Felújítási feladataink elvégzését indokolttá teszi az ingatlanok állagmegóvása, a nagyobb épületkárok elkerülése.

Az Önkormányzat feladatonkénti felhalmozási kiadásait a 9.  melléklet tartalmazza.

A 8. mellékletben mutatjuk be az Önkormányzatnál 2014. évben megvalósuló európai forrásból finanszírozott projekteket, melyek nagymértékben segítik önkormányzatunk energia hatékonyságát és épület korszerűsítését. A működési és felhalmozási célú bevételek, és kiadások mérlegét a 6.  melléklet mutatja be.

Költségvetési gazdálkodásunk egyensúlyának biztosítására a 178 818 e Ft összegű  előző évi maradványt javaslunk előirányozni. 

Az Önkormányzat számviteli mérlegét tartalmazza az 10.  melléklet.

7.  melléklet  Önkormányzat hitelállományát mutatja be, nemleges.
A közvetett támogatások várható éves kihatásairól a 11. mellékletben adunk számot.

A 12.  mellékletben önkormányzatunk több éves kötelezettséggel járó kiadásait szemléltetjük.
A 2014. évi előirányzat-felhasználási ütemtervét a 13. melléklet tartalmazza. A 14. melléklet pedig a 13-es melléklethez kapcsolódó likviditási ütemtervet mutatja be. 

A 15. melléklet az önkormányzat 2014. évi Környezetvédelmi Alap felhasználás előirányzatát tartalmazza.

A 18.  melléklet a fedezet nélküli kiadásokat tartalmazza. 
Tisztelt Képviselő-testület!

Tisztelettel kérem a Képviselő-testületet az előterjesztés és a döntési javaslatok megvitatására és elfogadására.

Martfű, 2014. január 29.









    Dr. Kiss Edit









     polgármester

Látta:
Szász Éva

           jegyző 

